**YLIOPISTOLAISTEN ÄÄNI KUULUMAAN EDUSKUNTAVAALEISSA – JÄRJESTETÄÄN YLIOPISTOLAISTEN VAALITENTTEJÄ YLIOPISTOLLA**

Eduskuntavaalit lähestyvät, ja on aika ryhtyä suunnittelemaan yliopistolla järjestettäviä vaalipaneeleja. Edellisten eduskuntavaalien alla saimme aikaan lukuisan määrän tapahtumia[[1]](#footnote-1) – pistetään tällä kertaa vielä paremmaksi!

Yliopistolaisten vaalitenttien ideana on, että esimerkiksi tiedekunta, tutkimuskeskus tai erillislaitos järjestää yksin tai yhteistyössä opiskelijoiden kanssa vaalipaneelin, johon kutsutaan eduskuntavaalien ehdokkaita, esimerkiksi omia alumneja.

Tarkoituksena on, että yliopistoyhteisö osallistuu vaalien alla käytävään keskusteluun koulutuksen, tutkimuksen ja sivistyksen merkityksestä. Kutsumalla mukaan laajasti ehdokkaita eri puolueista voimme kertoa yliopiston tavoitteista ja sitouttaa suuren määrän ehdokkaita niihin. Kun järjestäjänä ei ole iso kasvoton organisaatio, vaan yliopiston professorit, tutkijat ja opiskelijat (monelle ehdokkaalle ehkä tuttu oma tiedekunta) tulee viesti helpommin omaksuttua.

**ENTÄS VAALIKARANTEENI?**

Yliopiston vaaleihin liittyvien ohjeiden mukaan yliopiston tiloissa voidaan järjestää korkeakoulu- ja koulutuspolitiikkaan liittyviä vaalitilaisuuksia ennen vaaleja.

Vaalipaneeleissa täytyy kuitenkin tuoda eri puolueiden edustajia tasapuolisesti esille – niinpä olohuonetenttiinkin kannattaa kutsua vähintään 3-4 eri puolueen edustajia, sekä hallitus- että oppositiopuolueista.

Toimitamme mielellämme tietoa eri tiedekuntien alumnikansanedustajista – alumneja on toki myös ehdokkaiden parissa ja niitä kannattaakin selvitellä.

**NÄIN JÄRJESTÄTTE YLIOPISTOLAISTEN VAALITENTIN:**

1. **Kuka voi järjestää vaalitentin?** Järjestävä voi olla minkälainen porukka vain: järjestäjä voi olla tiedekunnan porukka, oma osasto, opiskelijajärjestö tai tutkimusryhmä. Kaikki mukaan!

2. **Päättäkää sopiva aika sekä paikka** oman tiedekunnan tai osaston tiloista (ja sopikaa tiedekunnan kanssa voiko tiedekunta vastata tilakustannuksista). Sopiva aika tentin järjestämiseksi on helmikuu. Kun tentit näkyvät samaan aikaan somessa koko yliopiston asia saa näkyvyyttä ja vaikuttavuutta!

3. **Kutsukaa ehdokkaat ajoissa mukaan**. Olkaa rohkeita. Vaalien alla poliitikot palavat halusta puhua. Uudemmat tulokkaat miettivät kuumeisesti, kuinka he pääsisivät kertomaan teemoistaan. Niinpä useimmat ottavat kutsun innoissaan vastaan – varsinkin jos ovat Helsingin ja Uudenmaan ehdokkaita joille yleisössä voi olla potentiaalisia äänestäjiä. Hyödyntäkää myös alumnisuhdetta! (Myös puolueiden paikallispiirejä Helsingissä ja Uudellamaalla voi pyytää nimeämään ehdokkaita)

4. **Vaalitentissä 4-5 ehdokasta on hyvä määrä.** Teidän ei tarvitse kutsua kaikkien puolueiden edustajia. Keskustelu on kuitenkin vireintä silloin, kun paikalla on ehdokkaita eri puolueista. (kts myös [vaalikaranteenisäännöt](https://flamma.helsinki.fi/fi/group/yliopisto/eduskuntavaalit))

5. **Muistakaa myös kertoa** meille HY:n viestintään ja yhteiskuntasuhteisiin, (kts yhteystiedot alta) että olette järjestämässä vaalitentin.

6. **Kutsukaa paikalle yleisö** eli vaikka koko tiedekunta: tutkijat ja opettajat, opiskelijat, dekaanit, hallinto, yvv-neuvottelukunta ja ehkä vielä muitakin. Kaikilla on kiire, joten kuitenkin vain osa kutsutuista pääsee paikalle eli muistakaa panostaa tilaisuuden markkinointiin. (Tarjoilua ei tarvita, mutta ehkä Unicafe voisi tarjota kahvilatilan käyttöön ja saada maksavia asiakkaita yleisöstä?)

7. **Varatkaa** tila, vaikka auditorio.

8.**Sitten tenttimään.** Miettikää ennakkoon porukan kanssa, mitkä teemat teitä kiinnostavat. Valitkaa puheenjohtaja tai juontaja, joka pitää poliitikot aisoissa, sillä puhetulva voi olla valtava. Varatkaa runsaasti aikaa yleisön kysymyksille – mutta muistakaa että tunnin paneeli on jo melko pitkä.

Olkaa reiluja, ystävällisiä ja tasapuolisia kaikkia ehdokkaita kohtaan – ja onko ehkä parempi katsoa kysymyksilläkin tulevaisuuteen kuin jäädä puhumaan menneistä?

9.  Twiitatkaa aihetunnisteella **#siksitiede (yliopiston vaikuttamiskampanjan tunnus) ja vielä #wearehelsinkiuni.** Näin tentissä käytävät mielenkiintoiset kommentit eivät jää vain olohuoneen kokoisen yleisön tietoon vaan leviävät laajemmalle. Myös ehdokkaita ilahduttanee, että heidän aktiivisuutensa ja osallistumisensa tulee näkyville, eli tägätkää heitä twiitteihin.

Lisätietoja löytyy Helsingin yliopiston eduskuntavaalisivuilta [Flammasta](https://flamma.helsinki.fi/fi/group/yliopisto/eduskuntavaalit)

**Ystävällisin terveisin:**Viestintäpäällikkö
Suvi Saarinen
+359 50 544 7508
suvi.saarinen@helsinki.fi

pääsihteeri
Mikko Kymäläinen
Mikko.Kymalainen@hyy.fi

**Tapahtumakoordinaation käytännön asiat:**

Aino Lappalainen

p. 0294121715

aino.i.lappalainen@helsinki.fi

1. <https://www.helsinki.fi/fi/uutiset/korkeakoulupolitiikka/yliopistossa-runsaasti-vaalipaneeleja-vaalien-alla> [↑](#footnote-ref-1)